Наступны фільм праграмы Дня беларускага кіно — “Сябры па перапісцы” Нэлы Васілеўскай. Антон і Ліза знаёмыя ўжо год, яны закаханыя адно ў аднаго, але маюць зносіны выключна праз сацыяльныя сеткі, бо жывуць у розных гарадах. Антон наважваецца прыехаць да Лізы з Масквы ў Мінск, каб сустрэцца ў рэальнасці. Нэла Васілеўская — малады беларускі рэжысёр, на рахунку якой ужо каля дзесяці кароткаметражных фільмаў, што неаднаразова рабіліся ўдзельнікамі і прызёрамі кінафэстаў у Беларусі, Расіі, Украіне, Польшчы, Казахстане, Германіі.